**อ่างทอง: ใช้พื้นที่เป็นตัวตั้ง ประชาคมหนุนเสริม**

**วิธีการดำเนินงานประชาคมงดเหล้าจังหวัดอ่างทอง**

* **อำเภอเมืองอ่างทอง**
* **อำเภอไชโย**
* **อำเภอวิเศษชัยชาญ**
* **อำเภอโพธิ์ทอง**
* **สามโก้**
* **หัวไผ่**
* **มหาดไทย**
* **ศาลาแดง**
* **ราชสถิตย์**
* **ชัยฤทธิ์**
* **ไชยภูมิ**
* **ท่าช้าง**
* **ทางพระ**
* **บางเจ้าฉ่า**
* **โพธิ์ม่วงพันธ์**

ความเป็นมาของประชาคมงดเหล้าอ่างทอง

ในยุคแรกของการดำเนินงานประชาคมงดเหล้าจังหวัดอ่างทองเริ่มทำงานตั้งแต่ สำนักงานกองทุนสนับสนุนการสร้างเสริม[สุขภาพ](https://www.sanook.com/men/extreme/" \t "_blank" \o "สุขภาพ) (สสส.) ร่วมกับสำนักงานเครือข่ายองค์กรงดเหล้า (สคล.) และองค์กรภาคี รวมถึงเครือข่ายภาคประชาสังคมเริ่มมีโครงการ “งดเหล้าเข้าพรรษา” ขึ้น ในขณะนั้นประชาคมงดเหล้าจังหวัดดำเนินงานตามเป้าหมายที่ สคล.ได้กำหนดขึ้น เป็นการทำงานร่วมกันในภาพรวมใหญ่เป็น อีเว้น หรือตามเทศกาลที่ ทาง สคล.ได้กำหนดขึ้น โดยในระยะแรกได้มีการชวนแกนนำพื้นที่ ทั้งท้องถิ่น แกนนำท้องที่ ผู้นำทางธรรมชาติ กลุ่มองค์กรในพื้นที่ที่ร่วมดำเนินงานร่วมกันในงานอื่นๆทั้งงานของกองทุนชุมชน (SIF) งานกลุ่มออมทรัพย์เพื่อการผลิตและงานอื่นๆ ที่ทีมประชาคมในยุดแรกๆได้ดำเนินงาน ซึ่งพบว่ามีผู้เข้าร่วมโครงการให้ความสนใจและเข้าร่วมเป็นจำนวนมากอาจเนื่องมาจากเป็นกิจกรรมใหม่ที่พื้นที่ยังไม่เคยดำเนินงาน ซึ่งมีความแตกต่างจากกิจกรรมเดิมๆ สร้างแรงจูงใจในการดำเนินงานได้ดี

ต่อมาเมื่อเริ่มมีแนวคิดจากทาง สคล.ว่าหากภาครัฐมีการกำหนดให้มีวันสำหรับงดดื่มสุราขึ้น ก็จะช่วยสนับสนุนให้มีคนสนใจอยากจะเข้าร่วมโครงการเลิกเหล้ามากขึ้น จนมาในปี 2547 กระแสรณรงค์ให้มีวันงดดื่มสุราก็มีขึ้นมาอีก เนื่องจากภาคีเครือข่ายองค์กรงดเหล้าจำนวนหลายหมื่นคน จากกว่า 200 องค์กร เตรียมประกาศให้วันเข้าพรรษาในปีนั้น ซึ่งตรงกับวันที่ 1 ส.ค. เป็นวันงดดื่มสุราแห่งชาติ แต่ก็ไม่ได้เสียงตอบรับจากทางภาครัฐ การรวมตัวครั้งนั้นจึงเป็นเพียงการรวมพลคนงดเหล้าเข้าพรรษาเท่านั้น โดยเป็นการรวมพลครั้งใหญ่ที่สุดในการประกาศเจตนารมณ์ต่อเรื่องนี้

ในปี 2551 เมื่อมีการผลักดันให้เกิดวันงดดื่มสุราแห่งชาติก็ได้เริ่มขึ้นอีกครั้ง โดยในวันที่ 7 ก.ค. 2551 เครือข่ายพระสงฆ์นักพัฒนา ศูนย์วิจัยปัญหาสุรา เครือข่ายนักวิชาการเพื่อเฝ้าระวังปัญหาเครื่องดื่มแอลกอฮอล์ เครือข่ายผู้ได้รับผลกระทบจากเครื่องดื่มแอลกอฮอล์ มูลนิธิเมาไม่ขับ และภาคีเครือข่ายองค์กรงดเหล้า ได้เข้าพบรัฐบาลซึ่งในยุคนั้นคือ นายสมัคร สุนทรเวช เพื่อเรียกร้องให้มีวันงดดื่มสุราแห่งชาติขึ้น ทำให้มีมติคณะรัฐมนตรี ลงวันที่ 8 ก.ค. 2551 ประกาศให้วันเข้าพรรษาของทุกปีเป็น “วันงดดื่มสุราแห่งชาติ” จากที่ปกติจะรณรงค์แค่ “งดเหล้าเข้าพรรษา” เท่านั้น เริ่มต้นบังคับใช้ในวันที่ 18 ก.ค. 2551 ซึ่งเป็นวันเข้าพรรษาในปีนั้น ถือเป็นวันงดดื่มสุราแห่งชาติตามมติครม.ดังกล่าว ส่งผลให้มีการรณรงค์วันเข้าพรรษาเป็นวันงดดื่มสุราแห่งชาติกันอย่างแพร่หลาย โดยในช่วงเวลานั้น*คุณนาฏธิชา ชั้วทอง* ในฐานะเป็นผู้ประสานงานประชาคมงดเหล้าจังหวัดอ่างทอง และคนทำงานภาคเอกชน(NGO)มาตั้งแต่สมัยเริ่มต้นของสำนักงานกองทุนเพื่อสังคม(SIF) จึงถึงช่วงปลายของกองทุน SIF จนสามารถผลักดันการสร้างอาคารสำนักงานของภาคประชาสังคมจังหวัดอ่างทอง และขับเคลื่อนงานภาคสังคมต่อเนื่องมาถึงสมัยสำนักงานกองทุนสนับสนุนการเสริมสุขภาพ(สสส.) ก็ได้เข้าร่วมเป็นเครือข่ายงดเหล้าทำหน้าที่เป็นผู้ประสานงานจังหวัด และได้เข้าร่วมผลักดันให้วันเข้าพรรษาเป็นวันงดดื่มสุราแห่งชาติร่วมกับเครือข่ายด้วย และจากนโยบายดังกล่าวที่ผู้ประสานงานเข้าร่วมผลักดันทำให้ประชาคมงดเหล้าจังหวัดอ่างทองนำนโยบายดังกล่าวมาเป็น “โอกาส” ในการชวนภาคีเครือข่ายขับเคลื่อนงานรณรงค์ “งดเหล้าเข้าพรรษา” โดยส่งเสริมให้มีการปฏิญาณตนงดเหล้าเข้าพรรษาในระดับจังหวัดร่วมกันหน่วยงานในจังหวัดโดยมีเครือข่ายพื้นที่ที่ร่วมดำเนินงานเข้าร่วมปฏิญาณตน ณ วัดขุนอินทประมูล ตำบลอินทประมูล อำเภอโพธิ์ทอง จังหวัดอ่างทอง และได้มีการรณรงค์และจัดให้มีการปฏิญาณตนต่อเนื่องทุกปี นอกจากนี้ยังมีการดำเนินงาน “รณรงค์สร้างกระแส” ตามเทศกาลที่ทาง สคล.กำหนดเรื่อยมา โดยการประสานงานส่งเสริมสนับสนุนให้เกิดกิจกรรมรณรงค์ในเทศกาลงานบุญต่างๆ บทบาทหน้าที่ของผู้ประสานงานประชาคมงดเหล้าจึงมีความชัดเจนมากขึ้น โดยคุณนาฏธิชา ได้ประสานงานกับทั้งหน่วยงานภาครัฐ ผู้นำท้องถิ่น ท้องที่ หาเพื่อนทำงานที่มีใจ มีเป้าหมายในการดำเนินงานนำไปสู่การสนับสนุนให้เกิดการบังคับใช้กฏหมายที่ส่งผลให้เกิดผลลัพธ์ที่การ ลด ละ เลิก เครื่องดื่มแอลกอฮอล์ได้อย่างแท้จริง

จุดเปลี่ยนที่ทำให้ประชาคมงดเหล้าจังหวัดอ่างทองได้เป็นที่รู้จักในระดับจังหวัดมากขึ้นคือ การเดินรณรงค์สร้างกระแสการ ลด ละ เลิก เครื่องดื่มแอลกอฮอล์ในงานในวันครบรอบ 1 ปี พรบ.ควบคุมเครื่องดื่มแอลกฮอล์ใน “เทศกาลกวนอูจังหวัดอ่างทอง” โดยมีการชวนเครือข่าย แกนนำท้องถิ่น ท้องที่ และเครือข่ายเด็กและเยาวชนเดินรณรงค์สร้างกระแสในงาน ซึ่งในงานกวนอูถือเป็นงานใหญ่ระดับจังหวัดที่มีการจัดงานเป็นระยะเวลา 10 วัน ทำให้เกิดกระแสตั้งแต่นั้นเป็นต้นมา

กิจกรรม “ชวนพ่อแม่เลิกเหล้า” เป็นอีกกิจกรรมหนึ่งที่ทำให้ประชาคมงดเหล้าจังหวัดอ่างทองเป็นที่รู้จักของเครือข่ายท้องถิ่น ท้องที่และเครือข่ายสถานศึกษา เนื่องจากในปี 2553 อ่างทองได้ทำกิจกรรม “ชวนพ่อแม่เลิกเหล้า เราทำได้”ร่วมกับเครือข่ายโรงเรียนในระดับอำเภอหลายโรงเรียน นอกจากนี้ยังมีการชวนเทศบาลวิเศษไชยชาญร่วมรณรงค์ในกิจกรรม “สงกรานต์ปลอดเหล้า” โดยใช้โอกาสที่ถนนข้าวสุกหน้าเทศบาลเป็นพื้นที่เล่นน้ำของวัยรุ่นและมีการทำลามกอนาจาร ประกอบกับมีการยิงกันจนทำให้เกิดข่าวดังไปทั่ว สร้างผลกระทบให้แก่ชุมชนเป็นอย่างมาก ประชาคมงดเหล้าจังหวัดจึงร่วมกับหน่วยงานองค์กรที่มีส่วนเกี่ยวข้องชวนกันทำ “ถนนข้าวสุกปลอดเหล้า” โดยใช้ชื่อว่า “สงกรานต์ปลอดเหล้า ปลอดภัยไร้แอลกอฮอล์ ใส่เสื้อลายดอก บอกลาสายเดี่ยว” โดยในปีแรกมีการเดินรณรงค์จากอนุเสาวรีย์ปู่ดอกปู่แก้ว ผ่านมาหน้าตลาดและเข้าตลาดศาลเจ้าโรงทอง(ตลาดวิเศษชัยชาญ)ออกจากตลาดเดินไปสู่สี่แยกไฟแดงและเดินกลับมาตั้งเวที ณ หน้าเทศบาลวิเศษชัยชาญ นอกจากนี้บนถนนข้าวสุกได้มีการนิมนต์สามเณรมาเดินบิณฑบาตร ให้เกิดพื้นที่เล่นน้ำไร้แอลกอฮล์จำนวนมากกว่า 100 รูป ตลอดเส้นทางถนนข้าวสุก สร้างแรงจูงใจในการทำถนนข้าวสุกให้เป็นพื้นที่เล่นน้ำไร้แอลกอฮอล์ได้ ประกาศให้ถนนข้าวสุกเป็นพื้นที่เล่นน้ำที่มีความยาวประมาณ 4 กิโลเมตรเป็นพื้นที่เล่นน้ำปลอดเหล้าและปลอดอาวุธ มีกิจกรรมสร้างความสนุกโดยมีการเปิดเครื่องเสียงหน้าเทศบาลวิเศษฯ มีการจัดบูธแจกน้ำดื่มทางเลือกเป็นน้ำสมุนไพร แจกซองกันน้ำสำหรับผู้เข้าร่วมกิจกรรมตอบแบบสอบถาม โดยมีการวางแผนการดำเนินงานควบคุมจัดโซนพื้นที่ร่วมกันทั้งหน่วยงานภาคท้องถิ่น ท้องที่ และฝ่ายปกครอง โดยได้รับความร่วมมือทั้งในส่วนของสาธารณสุข รวมถึงสรรพสามิต ที่ร่วมควบคุมพื้นที่มีการตรวจร้านค้าไม่ให้ขายเครื่องดื่มแอลกอฮอล์ตลอดเส้นทางเล่นน้ำ **“**ประเพณีสงกรานต์ปลอดภัย พื้นที่เล่นน้ำปลอดเหล้า” ในปี 2555 มีหน่วยงานภาครัฐและเอกชนเข้าร่วม กว่า 5 องค์กร อาทิ เทศบาลวิเศษไชยชาญ ฝ่ายปกครองโดยนายอำเภอ สาธารณสุขจังหวัดอ่างทอง สาธารณสุขอำเภอวิเศษชัยชาญ โรงพยาบาลวิเศษชัยชาญ สรรพสามิตพื้นที่จังหวัดอ่างทอง เครือข่ายรวมถึงพ่อค้า แม่ค้าในตลาดศาลเจ้าโรงทอง โดยมุ่งเน้นเพื่อผลักดันให้เกิดพื้นที่ปลอดภัย นำความสุขของครอบครัว และวัฒนธรรมดีๆ กลับมาอีกครั้งซึ่งกิจกรรมทั้งหลายทั้งปวงนี้นำมาสู่การประกาศเจตนารมณ์ในการขับเคลื่อนนโยบายประเพณีสงกรานต์ปี 2555 ด้วยกัน 4 ข้อ คือ 1.ร่วมกันประกาศเป็นนโยบายในการจัดงานประเพณีสงกรานต์ปลอดภัย พื้นที่เล่นน้ำปลอดเหล้า เพื่อลดปัจจัยเสี่ยงและสร้างเสริมสุขภาพแก่ประชาชน 2.ไม่ร่วมมือกับบริษัทเหล้าเบียร์บุหรี่ ทำกิจกรรมเพื่อส่งเสริมการขายหรือ ทำกิจกรรมประชาสัมพันธ์ ทำกิจกรรมเพื่อประชาสัมพันธ์ภาพลักษณ์ (csr) บาปในพื้นที่จัดงานสงกรานต์ 3.ร่วมกันบังคับใช้กฎหมายอย่างจริงจัง โดย เฉพาะพ.ร.บ.ควบคุมเครื่องดื่มแอลกอฮอล์ พ.ศ.2551 และ พ.ร.บ.สุรา พ.ศ.2493 อย่างจริงจัง 4.ฟื้นฟูวัฒนธรรมประเพณีที่ดีงาม ซึ่งขณะนี้กลายเป็นสงกรานต์เถื่อน ขาดสติ โป๊เปลือย โดยร่วมกันค้นหาคุณค่าของประเพณีสงกรานต์ และส่งต่อถึงเด็กและเยาชนอนาคตสำคัญ ของชาติ โดยเป้าหมายนี้ทาง สคล.ได้กำหนดไว้เป็นกลางเพื่อให้ประชาคมงดเหล้าได้ขานรับนโยบายการดำเนินงานร่วมกัน

## ปี 2557 อ่างทองได้เริ่มชวนภาคีเครือข่ายที่เป็นชุมชนเข้ามาร่วมดำเนินงาน โดยมุ่งเน้นไปที่แกนนำพื้นที่ 2ส่วนคือ 1.แกนนำท้องถิ่น คือ องค์กรปกครองส่วนท้องถิ่นในพื้นที่ที่มีความสนิทชิดเชื้อกัน มองเป้าหมายการดำเนินงานเพื่อปรับเปลี่ยนและพัฒนาคนของชุมชนตนเองให้เกิดคุณภาพชีวิตที่ดีร่วมกัน และ 2.ผู้นำท้องที่ คือกำนันผู้ใหญ่บ้าน โดยวิเคราะห์และคัดเลือกชุมชนที่ผู้นำมีใจ เข้มแข็งสามารถบูรณาการกิจกรรม “งดเหล้าเข้าพรรษา” กับกิจกรรมที่มีอยู่เดิมในพื้นที่เองได้ และสร้างแรงจูงใจในการเข้าร่วมกิจกรรมโดยเชิญท่านผู้ว่าราชการจังหวัด ซึ่งในขณะนั้นคือ ท่านปวิณ ชํานิประศาสน์ เป็นพรีเซ็นเตอร์ ใส่เสื้องดเหล้า และถ่ายภาพขึ้นป้ายโฆษณาใหญ่กลางสี่แยกไฟแดงเมืองอ่างทอง ชวนคนมาร่วมงดเหล้าเข้าพรรษาในปีนั้น ซึ่งทำให้มีประชาชนเข้าร่วมปฏิญาณตนงดเหล้าเข้าพรรษา ณ วัดขุนอินทประมูลมีจำนวนมากกว่า 100 คน โดยในงานประชาคมงดเหล้าจังหวัดอ่างทองได้ทำเสื้อแจกผู้ที่มาร่วมปฏิญาณตนอีกด้วย ทำให้สร้างแรงกระเพื่อมในวงกว้างได้มากขึ้นอีกด้วย นอกจากนี้ยังมีการชวนหน่วยงานให้เกิดกาชาดปลอดเหล้า โดยกระบวนการมีการดำเนินงานคล้ายๆกันคือมีการวางแผนร่วมกันในการจะทำให้งานกาชาดไม่ใช่งานที่มีแอลกอฮอล์อีกต่อไป

ประชาคมงดเหล้าจังหวัดอ่างทองเริ่มมุ่งเน้นการดำเนินงานโดยใช้ชุมชนเป็นตัวตั้ง ให้มีการวางแผนการดำเนินงานเพื่อบูรณาการกับงาน เทศกาลรวมถึงกิจกรรมที่เกิดขึ้นในพื้นที่ ซึ่งในยุดแรกๆ ไม่ค่อยได้รับความสนใจหรืออาจเป็นเพราะงานเหล้า เป็นงานสวนกระแสสังคม ไม่ค่อยมีใครอยากเข้าร่วม รวมถึงยังไม่รู้บทบาทหน้าที่ของตนเองมากนักในส่วนของผู้นำท้องถิ่น ท้องที่ เนื่องจากถือว่าการกินเหล้าเป็นการสร้างความเป็นผู้นำ สร้างฐานเสียง คะแนนที่จะได้รับเป็นจำนวนมาก จึงทำให้ยังเป็น Gap ในระดับพื้นที่ที่ใหญ่มาก

สรุปผลงานสำคัญของประชาคมงดเหล้าอ่างทอง

ปัจจุบันประชาคมงดเหล้าจังหวัดสามารถดำเนินงานให้เกิดชุมชนคนสู้เหล้า ชุมชนแหล่งเรียนรู้ และชุมชนจัดการตนเอง ตามลำดับโดยมีชุมชนคนสู้เหล้าที่ร่วมดำเนินงานจำนวน 10 ชุมชน ชุมชนแหล่งเรียนรู้ 1 ชุมชน ชุมชนจัดการตนเอง 1 ชุมชน และมีการขยายชุมชนคนสู้เหล้าโดยเชื่อมร้อยกับองค์กรหน่วยงานและบูรณาการกับชุมชนที่ดำเนินงานรับทุนจาก สสส.สำนัก 6 ภายใต้การสนับสนุนของหน่วยจัดการสสส.จังหวัดอ่างทอง ขับเคลื่อนเรื่องของบุญประเพณีปลอดเหล้า และการส่งเสริมการลด ละ เลิก บุหรี่โดยใช้ชุมชนเป็นฐาน มาตั้งแต่ปี 2559 จนถึงปัจจุบัน ซึ่งทำให้เกิดชุมชนคนสู้เหล้า และชุมชนปลอดบุหรี่ในหลายพื้นที่กระจายตัวอยู่ทั้ง 7 อำเภอ

ในส่วนของงานบุญประเพณีปลอดเหล้าซึ่งเป็นการจัดงานในระดับจังหวัดในปี 2557 องค์การบริหารส่วนตำบลราชสถิตย์ ได้จัดงาน “ลอยกระทงปลอดเหล้า” ประกาศพื้นที่ลอยกระทงในหมู่ที่ 7 ตำบลราชสถิตย์ อำเภอไชโยจังหวัดอ่างทอง ที่มีพื้นที่อยู่ติดฝั่งแม่น้ำเจ้าพระยาจัดเป็นสถานที่ลอยกระทงสายโดยใช้กะลามะพร้าวที่หาได้ในชุมชนมาเป็นวัสดุในการทำ เพื่อสร้างกระบวนการมีส่วนร่วมของคนในชุมชน โดยในปีต่อมาราชสถิตย์ยังมีการจัดงานสงกรานต์ปลอดเหล้า โดยใช้สถานที่เดิมเป็นพื้นที่เล่นน้ำปลอดเหล้าจัดโซนเล่นน้ำเป็นระยะทาง 1 กิโลเมตร เพื่อให้เกิดการมีส่วนร่วมของคนในชุมชน มีการประกาศพื้นที่เล่นน้ำปลอดเหล้า และมีการเชิญผู้ว่าราชการจังหวัดมาเปิดงาน เพื่อส่งเสริมให้เกิดผลกระทบในวงกว้าง ระหว่างงานมีการส่งเจ้าหน้าที่ตรวจเตือน เฝ้าระวังไม่ให้มีการขายเหล้า – เบียร์ในงาน อีกด้วย

งานเครือข่ายประชาคมงดเหล้าจังหวัดอ่างทองได้ดำเนินงานเพื่อส่งเสริมให้เกิดเครือข่ายทั้งในระดับบุคคล ชุมชนและองค์กร โดยส่งเสริมให้เกิดการแลกเปลี่ยนเรียนรู้ร่วมกันในทั้ง 3 ระดับ เพื่อให้แต่ละระดับเห็นทีมงาน เห็นแกนนำที่สามารถสร้างการเปลี่ยนแปลง เห็นชุมชนที่สามารถเป็นชุมชนคนสู้เหล้า ชุมชนแหล่งเรียนรู้และชุมชนจัดการตนเอง ส่งเสริมให้เกิดการต่อยอดยกระดับในทุกโอกาส โดยการเชื่อมร้อยงานตามภารกิจของภาคีเครือข่ายที่มีอยู่ เช่นสำนักงานพระพุทธศาสนาจังหวัด ต่อยอดในงาน “หมู่บ้านรักษาศีล 5” สำนักงานวัฒนธรรมจังหวัดต่อยอดในงาน “หมู่บ้านคุณธรรม” ในพื้นที่ชุมชนแหล่งเรียนรู้เดิมของเราคือ ชุมชนบ้านวัดจันทร์ ตำบลทางพระ อำเภอโพธิ์ทอง จังหวัดอ่างทอง เป็นต้น

\*\*\*\*\*\*\*\*\*\*\*\*